alexandrainst/scandi-wiki huggingface dataset:
Adnan Haidar

Adnan Haidar (arabisk: عدنان حيدر‎, født 3. august 1989 i Drammen) er en norskfødt libanesisk fotballspiller som spiller for KFUM Oslo. Haidar er fra Mortensrud i Oslo.

Han var i sesongen 2009 på utlån til Skeid fra Vålerenga. Før 2012-sesongen gikk han gratis fra Vålerenga til Stabæk etter å ha takket nei til prøvespill for Burnley FC i England. Fra 2014 til 2015 spilte han for Bryne. Den 23. mars 2015 meldte han overgang til Hamarkameratene hvor han skrev under på en kontrakt ut 2015-sesongen. I slutten av februar 2016 meldte Haidar og lagkamerat Bajram Ajeti overgang fra Hamarkameratene til Moss Fotballklubb.
Den 16. oktober 2012 fikk Haidar sin landslagsdebut for Libanons herrelandslag.

Meritter 
Vålerenga
 NM i fotball (1): 2008

Referanser

Eksterne lenker 
 
 Spilleprofil hos Altomfotball.no
 Profil på vif-fotball.no

Libanesiske fotballspillere
Norske fotballspillere
Fotballspillere for Vålerenga Fotball
Fotballspillere for Skeid Fotball
Fotballspillere for Stabæk Fotball
Fotballspillere for Bryne FK
Fotballspillere for HamKam
Fotballspillere for Moss FK
Nordmenn av libanesisk opphav
Personer fra Drammen kommune
Fødsler i 1989
Mesut Can

Mesut Can (født 31. oktober 1991) er en norsk fotballspiller som spiller for .

Han er av kurdisk opprinnelse. 

Han ble hentet opp til A-laget fra Skeids juniorlag foran 2008-sesongen.

Can var i 2008-sesongen på utlån til Groruddalen Ballklubb. Overgangen til Grorud ble gjort permanent.

Can ble kåret til Årets spiller sesongen 2016 hvor han scoret 19 mål og hadde 11 målgivende. Han ble også klubbens toppscorer.

Referanser

Eksterne lenker 
 
 Profil på skeid.no

Norske fotballspillere
Fotballspillere for Manglerud Star Toppfotball
Fotballspillere for Skeid Fotball
Fotballspillere for Ullensaker/Kisa IL
Fotballspillere for Asker Fotball
Norske fotballspillere i Tyrkia
Nordmenn av tyrkisk opphav
Nordmenn av kurdisk opphav
Faysal Mohamed Ahmed

Faysal Mohamed Ahmed (født 17. april 1988) er en norsk fotballspiller som spiller for Grorud Idrettslag. 

Han har en fortid som spiller for Skeids juniorlag, men spilte A-lagsfotball i Groruddalen Ballklubb fram til sommeren 2008, da han ble hentet tilbake til Skeid og spilte for klubben i Adeccoligaen. Kort tid etter gikk han til Oslo City. Høsten 2011 ble han hentet til Hødd på en korttids kontrakt.

Referanser

Eksterne lenker 
 
 Profil på Hødds nettsider. 

Norske fotballspillere
Norske landslagsspillere i futsal
Fotballspillere for Skeid Fotball
Fotballspillere for Oslo City FC‎
Fotballspillere for IL Hødd
Fotballspillere for Lørenskog IF‎
Fotballspillere for Grorud IL
Personer fra Oslo
Qinggang

Qinggang (kinesisk: 青冈县; pinyin: Qīnggāng Xiàn) er et fylke i den kinesiske provinsen Heilongjiang i Folkerepublikken Kina. Det tilhører byprefekturet Suihua.

Folketallet var  i 1999.

Samferdsel
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.

Referanser

Eksterne lenker 
 Lokalregjeringens offisielle hjemmesider 

Qinggang
Nøkkeltall

Nøkkeltall anvendes innen økonomi for å sammenligne selskaper eller organisasjoner og deres virksomhet. 

Eksempel på nøkkeltall:
P/E
Soliditet
Re (rentabilitet på egenkapital)
Rt (rentabilitet på totalkapital)
Rsyss (rentabilitet på sysselsatt kapital)
Kapitalomsetningshastighet
Gjeldsgrad
Driftsmargin

Nøkkeltall kan også være ikke-økonomiske effektivitetsindikatorer eksempelvis arbeidstid/produkt, fornøyd kunde-indeks eller nyttegrad av maskiner.

Se også Key Performance Indicator (KPI).

Aksjeanalyse
Skjeberg Sportsklubb

Skjeberg Sportsklubb (stiftet 9. april 1930) er en idrettsklubb i stasjonsbyen Skjeberg i Østfold.

Skjebergs fotballag har tidligere vært i 3. divisjon, men spiller for tiden i 6. divisjon. Skjeberg spiller sine hjemmekamper på Skjeberg sportsplass, ofte kalt «Sport'n». Laget spiller i grønne og hvite drakter.

Skjeberg har hatt enkelte spillere med kamper på aldersbestemte landslag: Martin Andre Mathisen spilte for Skjeberg helt til han ble hentet av Sarpsborg 08 Fotballforening. Han har spilt flere kamper på aldersbestemte landslag. I tillegg har også Magnar Ødegaard spilt for Skjeberg, og har etter dette spilt kamper for G-15 og G-16 landslaget til Norge.

Tabell

Eksterne lenker 
 

Idrettslag i Sarpsborg
Idrettslag etablert i 1930
1930 i Norge
San Marino i Eurovision Song Contest

San Marino debuterte i Eurovision Song Contest i 2008 og har deltatt tolv ganger i konkurransen. I debutåret kom San Marino sist i sin semifinale som sammen med sisteplassen i 2017, er landets dårligste plassering i Eurovision Song Contest. På tolv forsøk har San Marino bare kvalifisert seg til finalen tre ganger: i 2014, 2019 og sist i 2021. Landets hittil beste plassering er 19. plassen fra 2019.

Historikk
I juni 2007 kunngjorde den sanmarinske kringkasteren SMRTV at de ønsket å bli med i Eurovision Song Contest i nær fremtid. Fem måneder senere bekreftet kanalen at San Marino skulle delta i Eurovision Song Contest 2008. Bidraget «Complice», fremført av bandet Miodio, endte opp på sisteplass i den første semifinalen med bare fem poeng.

Etter mye frem og tilbake valgte SMRTV å trekke seg fra konkurransen i 2009 og 2010. Årsaken var ifølge kringkasteren en vanskelig økonomisk situasjon i selskapet.

I 2011 var San Marino tilbake igjen og har deltatt hvert år siden. Den sanmarinske sangeren Valentina Monetta deltok tre år på rad og lyktes å ta landet sitt til finalen på tredje forsøk, i 2014. Frem til 2019 var dette den eneste gangen San Marino har deltatt i en Eurovision Song Contest-finale. Monetta var også den første siden østerrikske Udo Jürgens i 1966 til å delta i Eurovision Song Contest tre år i strekk.

Deltakere 
Under er en liste over San Marinos deltakere, plasseringer og poeng i konkurransen siden debuten.

Stemmehistorikk
Oversikt over poeng til og fra San Marino i finaler siden debuten i 2008. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

Poengene i tabellene omfatter bare finaler. Poeng som San Marino har gitt og fått i semifinaler, er ikke tatt med i tabellene.

Galleri

Kommentatorer og poengopplesere

I 2014 hadde den sanmarinske kringkasteren også engelsk kommentar på sin internettoverføring, med  og  direkte fra København.

Se også 
 San Marino i Junior Eurovision Song Contest

Referanser 

Land i Eurovision Song Contest
Sanmarinsk kultur
Torne lappmark

Torne lappmark, historisk såkalt lappmark i svensk Lappland, Norrbottens län omkring Torneälvens nedslagsfelt (derav navnet).

Torne Lappmark omfattet soknene Karesuando og Jukkasjärvi, det vil si nåværende Kiruna kommun i det nordligste Lappland på grensen mot Finland og Norge med Treriksrøysa lengst i nord.

Kilder 
 Nordisk familjebok, opplag 3, bind 19, 1933

Videre lesning
 Arell, Nils (1938–); Rennomadismen i Torne lappmark – markanvändning under kolonisationsepoken i framför allt Enontekis socken, Skytteanska samfundet – LäSnsmuseet, Umeå, 1977, serie: Meddelande Geografiska institutionen, Umeå universitet, nr 24, Kungl. Skytteanska samfundets handlingar, nr 17, LIBRIS-id 139733
 Johansson, Carl (1901–1983); Om kultplatser och heliga områden i Torne och Lule lappmarker – allmän översikt, Uppsala, 1944, LIBRIS-id 2212843 
  Korpijaakko-Labba, Kaisa; Om samernas rättsliga ställning i Sverige-Finland – en rättshistorisk utredning av markanvändningsförhållanden och -rättigheter i Västerbottens lappmark före mitten av 1700-talet, Juristförbundets förlag, Helsingfors, 1994, ISBN 951-640-728-5, LIBRIS-id 8225010 
 Olsson, Uno F. (1906–); Folklore i Torne lappmark, Kiruna, 1983, LIBRIS-id 373692 
 Tornaeus, Johannes (d. 1681); Beskrifning, öfwer Tornå och Kemi lappmarker, Stockholms 1772, LIBRIS-id 2240388
 Turi, Johan (1854–1936); En bok om samernas liv / Muittalus samid birra, översatt av Sven Karlén och K.B. Wiklund, utgiven 1917, facsimil-utg, 1987, Två förläggare, Umeå, ISBN 91-85920-25-8, serie Norrländska skrifter – 15, LIBRIS-id 8380064 (Johan Turi är en god representant för den nordsamiske befolkningen i Torne lappmark)

Norrbottens läns geografi
Lappmarker
Inge Bryhni

Inge Bryhni (født 5. april 1933 på Løten) er en norsk geolog, og førstekonservator ved Naturhistorisk museum, Universitetet i Oslo på Tøyen i Oslo. 

Etter oppveksten i ytre Romsdal studerte han geologi ved Universitetet i Bergen (cand.real., 1958) og University of California, Berkeley.
Han ble i 1962 ansatt som universitetslektor ved Universitetet i Oslo, og ble i 1967 førstekonservator ved  Mineralogisk-geologisk museum på Tøyen, der han i 2012 er konservator emeritus.  Opp gjennom årene gjorde han flere undersøkelser av berggrunn i store deler av Sogn og Fjordane og Møre og Romsdal.

Han har vært ofte på NRK med egne serier, skrevet flere populærvitenskapelige fremstillinger, og vært fagansvarlig ved Store norske leksikon med følgende fagområder: Geologi generelt, geologiske prosesser og strukturer, geologisk tidsregning, sedimentologi, petroleumsgeologi.  For sin formidling ble han i 1984 tildelt NAVF sin pris på 25 000 kroner for populærvitenskapelig forfatterskap, og i 2011 tildelt Toffenprisen fra Norsk geologisk forening. Steinparken i Bud i Romsdal er etablert av ham. 
Han har også utarbeidet webleksikonet  Geoleksi.

Bibliografi

Referanser 

Norske geologer
Vitenskapelig ansatte ved Universitetet i Oslo
Personer fra Fræna kommune
Fagansvarlige i Store norske leksikon
Norske sakprosaforfattere
Fødsler i 1933
Raffaele Cappelli

Raffaele Cappelli (født 23. mars 1848 i San Demetrio ne' Vestini nær Aquila degli Abruzzi i Kongedømmet de to sicilier (nåværende Italia), død 1. juni 1921 i Roma) var en italiensk politiker og diplomat. 

Etter en rekke ambassadørposter var han generalsekretær for det italienske utenriksministerium fra 1885 til 1887. Han ble utenriksminister under regjeringen Starrabba V.

Han var motstander av italiensk inntreden i første verdenskrig.

Italienske politikere
Italienske diplomater
Personer fra provinsen L'Aquila
Eleasar

Eleasar eller Elasar var ifølge Det gamle testamente sønn av Aron og den annen yppersteprest, og den første yppersteprest etter inngangen i det lovte land. Navnet skrives også Elasar i norske tekster og betyr «Gud har hjulpet». Hans fetter, Elieser, hadde et navn som betyr «Min Gud er hjelper».

Eleasar ble salvet og innsatt som prest av Moses sammen med sin far og sine tre brødre. Han overtok som yppersteprest da Aron døde. Han var sannsynligvis yppersteprest hele tiden da Josva levde. Han ble etterfulgt av sin sønn Pinehas.

Referanser 

Bibelske personer
Yppersteprester i Israel
Andre Mosebok
Tredje Mosebok
Fjerde Mosebok
Saku Suurhall

Saku Suurhall er Baltikums største (2009) konsertsal og sportshall. Den ligger i Estlands hovedstad Tallinn, og har plass til  tilskuere. Suurhall betyr «stor hall». Bryggeriet Saku er hovedsponsor.

Arenaen var vertskap for Eurovision Song Contest 2002.

Tallinn
Idrettshaller
Idrettsanlegg i Estland
Konsertlokaler
Eurovision Song Contest-arenaer
Dag Eidsvik

Dag Eidsvik (født 18. september 1971) er en norsk tidligere fotballspiller som spilte i forsvar for Lillestrøm, Strømmen, , Raufoss og Hamarkameratene.

Eidsvik spilte ti Eliteserie-kamper og fire NM-kamper for Lillestrøm i 1991–1992, og ble samtidig sølvmedaljevinner for Lillestrøm under Norgesmesterskapet i 1992 etter at han kom inn som innbytter for Henning Berg i cupfinalen. Han har for øvrig også 25 landskamper for Norge på aldersbestemte lag.

Referanser

Eksterne lenker 
 Fotball.no – Eidsviks landslagsprofil hos Norges Fotballforbund

Norske fotballspillere
Fotballspillere for Lillestrøm SK
Fotballspillere for Strømmen IF
Fotballspillere for Skeid Fotball
Fotballspillere for Raufoss IL
Fotballspillere for HamKam
Hailun

Hailun (kinesisk: 海伦; pinyin: Hǎilún) er et byfylke i provinsen Heilongjiang i Folkerepublikken Kina. Det ligger i byprefekturet Suihua.

Befolkningen var på  innbyggere i 1999.

Referanser

Eksterne lenker 
 Lokalregjeringens offisielle hjemmesider 

Byfylker i Heilongjiang
Gaspar Sanz

Gaspar Sanz (1640–1710) var en spansk komponist og barokkgitarist.

Biografi
Han studerte musikk, teologi og filosofi ved universitetet i Salamanca. Gitar lærte han i Napoli, hvor han var organist ved det kongelige hoff. I 1674 publiserte han et av de mest betydningsfulle læreverk for barokkgitar: Instrucción de música sobre la guitarra española y métodos de sus primeros rudimentos hasta tañer con destreza som han utvidet to ganger. Verket omhandlet musikkteori og spilleteknikk, og inneholdt ca. 90 arrangementer av spanske danser og italienske melodier.

Inspirert av gitaristen Andrés Segovia skrev den spanske komponisten Joaquín Rodrigo i 1954 Fantasia para un gentilhombre for gitar og orkester over temaer Sanz hadde skrevet for eleven Juan José de Austria, en uekte sønn av Filip IV av Spania.

Verk i utvalg 
 Instrucción de música sobre la guitarra española (Zaragoza, 1674)
 Libro segundo, de cifras sobre la guitarra española (Zaragoza, 1675)
 Libro tercero de música de cifras sobre la guitarra española (Zaragoza, 1697)
 Ecos sagrados de la fama gloriosa de ... Inocencio XI. Sumo Pont. (Madrid, 1681)

Referanser

Litteratur 
 Instruccion de musica sobre la guitarra española (Biblioteca Nacional de España) info 
 Jerry Willard: The Complete Works of Gaspar Sanz - Volumes 1 and 2, AMSCO Music, 2006, ISBN  9780825616952

Eksterne lenker 
 Gaspar Sanz - Guitarra Magazine 
 Gaspar Sanz (España, 1640-1710), Instituto Gaspar Sanz, Centro de Estudio Musicológicos 
 Rasgueados y punteados: Gaspar Sanz y la guitarra española på webstedet «La Lira de Orfeo», 28. februar 2009
 José Antonio Bielsa: En el Tercer Centenario del fallecimiento de Gaspar Sanz
 Et utvalg verk bearbeidet av Jean-François Delcamp
 

Barokkomponister
Spanske komponister
Spanske gitarister
Personer fra provinsen Teruel
Estlands høyesterett

Estlands høyesterett, estisk: Riigikohus, er Estlands øverste domstol. Den ivaretar funksjonen som landets øverste appelldomstol og er dermed den øverste av de tre rettsinstansene i det estiske domstolsvesenet. Riigikohus er også forfatningsdomstol og har lovprøvingsrett med anledning til å prøve om nye lover og anvendelsen av eksisterende loverer i overensstemmelse med Estlands grunnlov.

Estlands høyesterett ledes av en høyesterettsjustitiarius. Domstolen har 18 ordinære høyesterettsdommere. Den er inndelt i fire kamre for henholdsvis sivilrett, forvaltningsrett, strafferett og forfatningsrett. Hver høyesterettsdommer tilhører et av kamrene for sivilrett, forvaltningsrett eller strafferett. Kammeret for sivilrett har sju dommere, det for strafferett seks dommere og det for forvaltningsrett fem dommere. Kammeret for forfatningsrett utgjøres av dommere fra de øvrige kamrene. Domstolen kan også sitte samlet og kan nedsette kamre ad hoc om nødvendig.

Estlands høyesterett ble etablert ved lov av 21. oktober 1919 og hadde sitt første møte 14. januar 1920. Ved Sovjetunionens okkupasjon av Estland i 1940 ble domstolens arbeid avbrutt. Flere av dommerne ble arrestert og drept. Domstolen ble avskaffet av sovjetiske myndigheter i desember 1940. Etter gjenopprettelsen av den selvstendige republikken Estland ble Riigikohus nedfelt i grunnloven av 1992. Estlands høyesterett holdt sin første sesjon etter den nye grunnloven 27. mai 1993.

Riigikohus har sete i Tartu.

Høyesterettsjustitiarier
 Kaarel Parts (1919–1940)
 Rait Maruste (1992–1998)
 Uno Lõhmus (1998–2004)
 Märt Rask (2004–2013)
 Priit Pikamäe (2013-

Eksterne lenker
  Supreme Court of Estonia - Rettens engelske nettsider.

Estland
Høyesteretter
Rail Baltica

Rail Baltica er en av de prioriterte prosjektene i EUs Transeuropeiske transportnett (TEN-T). Prosjektet er ment å skulle forbinde Finland, Baltikum og Polen, og forbedre forbindelsen mellom Sentral- og Øst-Europa med Tyskland. Prosjektet fremstiller en sammenhengende jernbaneforbindelse fra Tallinn i Estland til Warszawa i Polen, via Latvia og Litauen. Strekningen mellom Helsingfors og Tallinn betjenes av eksisterende ferger. Det er foreslått en fremtidig jernbanetunnel, Helsingfors-Tallinn-tunnelen, mellom de to byene. Jernbanestrekningen fra Tallinn til Warszawa vil bli minst 950 km.

Finansiering
Prosjektet skal finansieres av de berørte landene og av EU gjennom budsjettet til TEN-T, (124 millioner euro) og kapital beregnet på nye medlemsstater i EU. Den totale kostnaden vil bli på minst 5 milliarder euro. Den første fasen vil fullføres i 2013, og andre fase i 2020.

Muligheter
Rail Baltica vil gjøre det mulig å flytte store deler av regionens godstrafikk fra vei til bane, som på det nåværende tidspunkt transporteres nordover mot Russland av tunge lastebiler. I Polens tilfelle kjører lastebilene på lokale veier gjennom tettsteder i regionen Podlasie, noe som er trafikkfarlig. Å flytte transporten over på jernbane vil øke sikkerheten på lokalveiene, samtidig som man får lavere utslipp og drivstofforbruk. I tillegg vil man få en fornuftig og komfortabel passasjertrafikk, noe som ikke eksisterer nå.

Rail Baltica kan bli et bærekraftig alternativ til den planlagte motorveien Via Baltica, som er kontroversiell på grunn av miljøhensyn. Jernbanen vil ha sosiale og økonomiske fortrinn, i tillegg til å forbedre miljøet.

Problemer
Et av problemene ved prosjektet er at de baltiske landenes eksisterende jernbanenettverk må bygges om fra det russiske systemet med 1520 mm sporvidde til 1435 mm normalspor.

Eksterne lenker
 YLE News
 Rapid - pressemeldinger - EUROPA
 Latvia to Begin Constructing Rail Baltica — News — RZD-Partner Portal

Jernbaner
Jernbane i Estland
Transport i Latvia
Jernbane i Litauen
Jernbane i Polen
Jernbane i Europa
Paul Addo

Paul Addo (født 14. juni 1990) er en ghanesisk fotballspiller som fra 31. desember 2018 er klubbløs. Han har tidligere spilt for Odd Grenland og Strømmen. (Lån). 

Addo var kaptein for  da de tok fjerdeplassen i U-17 verdensmesterskapet i 2007. Før 2009-sesongen var Addo på prøvespill i Løv-Ham og signerte kontrakt med laget. I løpet av sesongen trente Addo med Brann, som en del av samarbeidet mellom Løv-Ham og Brann. Etter sesongen spilte han også for Brann mot Viking i Thomas Pereira sin testemonialkamp.

Etter 2009-sesongen ble Løv-Ham og Hønefoss enige om en overgang for Addo, samtidig som Bjørn Dahl gikk fra Hønefoss til Løv-Ham. På grunn av at Addos agent sitt agenthonorar ikke ble akseptert av Hønefoss ble avtalen ikke gjennomført. Foran 2011-sesongen signerte Addo en ny kontrakt med Løv-Ham ut 2013-sesongen og var også på prøvespill i Odd Grenland. Natt til 31. mars 2011 ble Odd Grenland og Løv-Ham enige om en overgang på Addo. Avtalen gikk ut på et års lån og Odd Grenland sikret seg også opsjon på kjøp av spilleren. Låneavtalen ble senere omgjort til en permanent overgang, men i april 2013 gikk Addo på lån til Strømmen.

Referanser

Eksterne lenker 
 
 

Ghanesiske fotballspillere
Fotballspillere for Løv-Ham Fotball
Fotballspillere for Odds ballklubb
Fotballspillere for Strømmen IF
Utenlandske fotballspillere i Norge
Personer fra Accra
Landsorganisasjonen for Romanifolket

Landsorganisasjonen for Romanifolket (LOR) er en norsk interesseorganisasjon for mennesker av romanislekt. Organisasjonen ble stiftet 25. februar 2000 i Kristiansand. LOR jobber for å spre informasjon om romanifolket og dets kultur til medlemmer og storsamfunn, samt å formidle romanifolkets opphav og historien til menneskene som ble tatt av Norsk misjon blant hjemløse.

Organisasjonen skal kjempe for romanifolkets interesser overfor myndigheter og fagpersonell. LOR har medlemmer i hele landet og regionale organisasjoner i Oslo/Viken, Telemark, Vestfold og Hordaland.

LOR samarbeidet med Lillesand by- og sjøfartsmuseum, Lillesand kommune og German Trondsen om å redde det siste huset fra de reisende/båtreisende fra den perioden de ble tvunget på land. Huset sto på Stykkene i Lillesand. Den 17. august 2022 ble huset flyttet.

Referanser

Eksterne lenker
 

Norske ideelle organisasjoner
Norske interesseorganisasjoner
Innvandring til Norge
Antirasisme
Etableringer i 2000
Liard (elv)

Liard er ei elv i Yukon, Britisk Columbia og Nordvestterritoriene i Canada. Den er ei sideelv til elva Mackenzie, og er  lang, med et nedbørfelt på .

Elva har utspring i Pellyfjellene i den sørøstlige delen av Yukon, og renner derfra mot sørøst. Ved Watson Lake renner elva inn i Britisk Columbia, og den svinger deretter gradvis mot nordøst og inn i Nordvestterritoriene. Elva munner ut i Mackenzie ved Fort Simpson. 

I det øvre løpet er Liard stri med mange stryk, og renner gjennom kløfter og dype daler. Den nedre delen har derimot svakt fall, og den er seilbar fra munningen ved Fort Simpson til Fort Liard, 260 km oppover elva. Landskapet langs elva består hovedsakelig av taiga og myr. 

Elvenavnet kommer fra det franske navnet på en spesiell type poppel som vokser i store mengder langs deler av elva. 

Den første europeeren som utforsket elva var John McLeod fra Hudson's Bay Company i 1831.

De største sideelvene er South Nahanni, Petitot, Fort Nelson, Kechika og Frances.

Eksterne lenker 
 
 Kart og fotos

Elver i Canada
Nedbørfelt til Nordishavet i Canada
Slovakias presidenter

Slovakias presidenter er en liste som omfatter presidenter i Slovakia fra 1993 til nå. Fra 1939 til 1945 var Jozef Tiso president i landet, og i perioden fra 1945 til 1992 var landet en del av Tsjekkoslovakia.

Slovakia siden 1993 
Slovakias president er statsoverhodet i staten Slovakia. Det meste av presidentens makt er seremoniell. Da Slovakia permanent ble selvstendig som et resultat av oppsplitningen av Tsjekkoslovakia i 1993, ble statsministerenden utøvende president. Deretter ble presidenten valgt av parlamentet for en femårig periode. I 1998 var parlamentet ute av stand til å velge en president, og statsministeren samt parlamentets talsmann ble utøvende presidenter. Da parlamentet etter et år ennå ikke hadde blitt enige om hvem som skulle bli president ble grunnloven endret, slik at presidenten kunne bli valgt av folket, og ikke parlamentet. Presidentvalg har blitt avholdt i 1999, 2004 og 2009. For å bli president må en kandidat få 50% av stemmene. Hvis det ikke skjer i første valgomgang, holdes en ekstra valgrunde.

Statsministeren og parlamentets president som fungerende president: 
Vladimír Mečiar (1. januar 1993 – 2. mars 1993)
Vladimír Mečiar (2. mars 1998 – 30. oktober 1998) og Ivan Gašparovič (14. juli 1998 – 30. oktober 1998)
Mikuláš Dzurinda (30. oktober 1998 – 15. juni 1999) og Jozef Migaš (30. oktober 1998 – 15. juni 1999)

Eksterne lenker 
 

Slovakias historie
Flint Tønsberg

Flint Tønsberg (stiftet som Vallø Idrettsforening 28. april 1917) er et allianseidrettslag fra Søndre Slagen i Tønsberg. Flint ble i første omgang stiftet som en fotballklubb, men siden er flere andre idrettsgrener integrert, og i dag omfatter Flint også grupper for håndball samt grupper for mosjon og barneidrett. 

Flint er et av de største idrettslagene i Vestfold, og klubben innviet et nytt klubbhus i mai 2015. Klubbhuset er lokalisert på Løveid ved Tolvsrød, med tilhørende idrettsanlegg og baner. I tillegg brukes en rekke lokale gress- og grusbaner, skolegymsaler, samt Slagenhallen ved siden av Presterød ungdomsskole.

Fotball 
Sesongen 2019 spiller Flint i 3. divisjon etter å ha rykket opp fra 4. divisjon. Klubben spilte før 2019-sesongen fem sesonger i 4. divisjon (2014 til 2018). Flint har i en årrekke, sammen med en rekke andre lokale fotballklubber i Tønsberg-området, hatt et samarbeid der de har sendt spillere (i all hovedsak unge spillere) til FK Tønsberg og spill i 3. divisjon. Klubbens A-lag for damer spiller for tiden i 4. divisjon.

Tabell

Tabellene 2014-2018 (4. divisjon)

2018

2017

2016

2015

2014

Håndball 
Klubbens kvinnelag i håndball vant 1. divisjon i sesongen 2009/2010 og spilte i Postenligaen (eliteserien) fra sesongen 2010/11 til og med sesongen 2013/14. De spiller sine kamper i Slagenhallen, men bruker Flinthallen til treninger og kamper for sine yngre aldersgrupper.

Tabellen

Referanser

Litteraturliste

Eksterne lenker 
 

Idrettslag i Tønsberg
Fotballag i Tønsberg kommune
Håndballag i Norge
Friidrettslag i Norge
Lag i amerikansk fotball i Norge
Volleyballag i Norge
Fotballag etablert i 1917
Idrettslag etablert i 1917
1917 i Norge